जेएनयू छात्र नजीब का सुराग देने वाले को 10 लाख का इनाम
दिल्ली पुलिस ने नजीब की सूचना देने वाले को 5 लाख रुपए की जगह दस लाख रुपए का इनाम देने की घोषणा की है।
जवाहरलाल नेहरू विश्वविद्यालय (जेएनयू) परिसर से लगभग डेढ़ महीने पहले गायब हुए छात्र नजीब अहमद के मामले में पुलिस के हाथ अब तक कोई सुराग नहीं लगा है।
दिल्ली पुलिस ने नजीब की सूचना देने वाले को 5 लाख रुपए की जगह दस लाख रुपए का इनाम देने की घोषणा की है। एक वरिष्ठ पुलिस अधिकारी के मुताबिक, दिल्ली के पुलिस आयुक्त आलोक कुमार वर्मा ने इनाम की राशि पांच लाख से बढ़ाकर 10 लाख रुपए करने के प्रस्ताव को मंजूरी दे दी है। लापता नजीब अहमद मामले की जांच कुछ दिन पहले ही क्राइम ब्रांच को सौंपी गई थी। पुलिस ने इससे पहले इनाम की राशि दो लाख रुपए रखी थी। गौरतलब है कि एक आॅटो चालक नजीब को 15 अक्तूबर को जेएनयू से जामिया मिल्लिया इस्लामिया तक लेकर गया था। क्राइम ब्रांच ने उस आॅटो चालक से भी पूछताछ की है, लेकिन नजीब के बारे कुछ भी पता नहीं चल सका है। नजीब की मां फातिमा नफीस अपने बेटे को खोजने के लिए गृहमंत्री राजनाथ सिंह से भी गुहार लगा चुकी हैं।
Speed News: जानिए दिन भर की पांच बड़ी खबरें
First Published on November 30, 2016 5:05 am